**ФИНАНСИЈСКИ ПЛАН**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2015. ГОДИНУ**



Децембар 2014. године

Садржај:

[ФИНАНСИЈСКИ ПЛАН](#_Toc406405630) [АГЕНЦИЈЕ ЗА ПРИВРЕДНЕ РЕГИСТРЕ ЗА 2015. ГОДИНУ 3](#_Toc406405631)

[ОБРАЗЛОЖЕЊЕ](#_Toc406405632) [ФИНАНСИЈСКОГ ПЛАНА АГЕНЦИЈЕ ЗА](#_Toc406405633) [ПРИВРЕДНЕ РЕГИСТРЕ ЗА 2015. ГОДИНУ 6](#_Toc406405634)

[УВОД 7](#_Toc406405635)

[1.](#_Toc406405636) [ПРАВНИ ОСНОВ ЗА ДОНОШЕЊЕ](#_Toc406405637) [ФИНАНСИЈСКОГ ПЛАНА АГЕНЦИЈЕ 7](#_Toc406405638)

[2.](#_Toc406405639) [ПРАВНИ ОСНОВ ЗА ПЛАНИРАЊЕ](#_Toc406405640) [ПРИХОДА И РАСХОДА АГЕНЦИЈЕ 7](#_Toc406405641)

[3.](#_Toc406405642) [ОСНОВНИ ПОДАЦИ О](#_Toc406405643) [АГЕНЦИЈИ ЗА ПРИВРЕДНЕ РЕГИСТРЕ 8](#_Toc406405644)

[4.](#_Toc406405645) [ДЕЛАТНОСТ АГЕНЦИЈЕ 8](#_Toc406405646)

[ПЛАН ПРИХОДА И РАСХОДА АГЕНЦИЈЕ 10](#_Toc406405647)

[5.](#_Toc406405648) [ПРИХОДИ 10](#_Toc406405649)

[6.](#_Toc406405650) [РАСХОДИ 16](#_Toc406405651)

[СТРУКТУРА И ОБИМ РАСХОДА 17](#_Toc406405652)

[7.](#_Toc406405653) [ПЛАН РЕЗУЛТАТА ПОСЛОВАЊА И РАСПОДЕЛА ДОБИТИ 28](#_Toc406405654)

[7.1.](#_Toc406405655) [УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА 28](#_Toc406405656)

[7.2.](#_Toc406405657) [СТРУКТУРА И НАМЕНА УЛАГАЊА У СТАЛНУ ИМОВИНУ 30](#_Toc406405658)

[Прилог1](#_Toc406405661). [ПРОЈЕКЦИЈА БИЛАНСА СТАЊА 32](#_Toc406405662)

[Прилог 2.](#_Toc406405663) [ПРОЈЕКЦИЈА НОВЧАНИХ ТОКОВА 33](#_Toc406405664)

# ФИНАНСИЈСКИ ПЛАН

# АГЕНЦИЈЕ ЗА ПРИВРЕДНЕ РЕГИСТРЕ ЗА 2015. ГОДИНУ

**1.** Укупни **приходи** Агенције за привредне регистре (у даљем тексту: Агенција) за 2015. годину планирани су по врстама у следећим износима :

 *(у хиљадама динара)*

|  |  |  |
| --- | --- | --- |
| **Конто** | **ПРИХОДИ** | **Износ** |
| **659** | **Приходи од непосредно пружених јавних услуга** | **1.037.750** |
|  | Регистра привредних субјеката | 520.000 |
|  | Регистра финансијског лизинга | 51.500 |
|  | Регистра заложног права | 115.000 |
|  | Регистра удружења и Регистра страних удружења | 32.100 |
|  | Регистра спортских удружења | 10.000 |
|  | Регистра туризма | 1.900 |
|  | Регистра јавних гласила/Регистар медија | 1.500 |
|  | Регистра финансијских извештаја и података о бонитету правних лица и предузетника  | 282.000 |
|  | Регистра стечајних маса | 450 |
|  | Регистра судских забрана | 200 |
|  | Регистра задужбина и фондација и Регистра представништава страних задужбина и фондација | 1.000 |
|  | Регистра комора | 100 |
|  | Регистра понуђача | 15.000 |
|  | Регистра уговора о финансирању пољопривредне уговора | 6.000 |
|  | Регистра лица са привременим ограничењима права на обављање привредне делатности  | 1.000 |
|  | **Приходи по основу издавања регистрованих података** | **89.000** |
|  | из Регистра финансијских извештаја и података о бонитету правних лица и предузетника | 71.000 |
|  | Регистра привредних субјеката, | 17.200 |
|  | Регистaр удружења и Регистaр страних удружења | 300 |
|  | Регистaр заложног права | 300 |
|  | Регистaр финансијског лизинга | 200 |
| **641** | **Приходи од укидања одложених прихода по основу донација и остали приходи** | **25.000** |
| **612,679,662** | **Остали приходи** | **500** |
|  | **УКУПНО ПРИХОДИ**  | **1.152.250** |
| **495** |  ***Одложени приходи и примљене донације***  | **15.748** |
|  | **УКУПНО ПРИХОДИ И ПРИМЉЕНЕ ДОНАЦИЈЕ** | **1.167.998** |

**2.** Укупне планиране **расходе Агенције** за 2015. годину чине следеће ставке:

 *(у хиљадама динара)*

| **Конто** | **РАСХОДИ** | **Износ** |
| --- | --- | --- |
| 512 | Трошкови осталог материјала | 26.890 |
| 513 | Трошкови горива и енергије | 18.200 |
| 514 | Трошкови резервних делова | 4.600 |
| 515 | Трошкови једнократног отписа алата и инвентара | 6.980 |
| 520 | Трошкови зарада и накнада зарада ( бруто) | 527.500 |
| 521 | Трошкови пореза и доприноса на зараде и накнада на терет послодавца | 94.450 |
| 522 | Трошкови накнада по уговору о делу | 575 |
| 523 | Трошкови накнада по ауторским уговорима | 40 |
| 524 | Трошкови накнада по уговору о привременим и повременим пословима | 40.000 |
| 525 | Tрошкови накнаде по другим уговорима | 660 |
| 526 | Трошкови накнада члановима Управног одбора | 3.120 |
| 529 | Остали лични расходи и накнаде | 24.100 |
| 531 | Трошкови транспортних услуга (ПТТ и друге услуге) | 29.150 |
| 532 | Трошкови услуга одржавања основних средстава | 26.960 |
| 533 | Трошкови закупнина | 12.080 |
| 535 | Трошкови рекламе и промоције (програма и услуга) | 450 |
| 539 | Трошкови осталих услуга | 2.250 |
| 540 | Трошкови амортизације | 78.000 |
| 545 | Трошкови резервисања за накнаде и друге бенефиције запослених | 3.800 |
| 549 | Остала дугорочна резервисања  | 1.000 |
| 550 | Трошкови непроизводних услуга | 53.320 |
| 551 | Трошкови репрезентације | 1.380 |
| 552 | Трошкови премија осигурања | 5.000 |
| 553 | Трошкови платног промета | 1.500 |
| 554 | Трошкови чланарина | 2.290 |
| 555 | Трошкови пореза | 3.800 |
| 559 | Остали нематеријални трошкови | 64.000 |
| 562 | Расходи камата | 200 |
| 563 | Негативне курсне разлике | 100 |
| 570 | Губици по основу расходовања и отписа сталних средстава | 500 |
| 576 | Расходовање | 50 |
| 579 | Остали непоменути расходи | 2.250 |
| 581 | Обезвређивање нематеријалних улагања | 200 |
| 592 | Расходи по основу исправке рачуноводствених грешака из ранијих година које нису материјално значајне | 500 |
| **УКУПНО РАСХОДИ** | **1.035.895** |

**3. Резултат пословања**

 *(у хиљадама динара)*

|  |  |
| --- | --- |
| **ПЛАНИРАНИ РЕЗУЛТАТ ПОСЛОВАЊА (1-2)** | **Износ** |
| **Нето добитак** | **116.355** |

**4.** **Улагања у сталну имовину**

*(у хиљадама динара)*

|  |  |
| --- | --- |
|  **ПЛАНИРАНА УЛАГАЊА У СТАЛНУ ИМОВИНУ** | **Износ** |
| **Улагање у сталну имовину из сопствених средстава - расположиве добити и амортизације** | **135.230** |
| **Улагање у сталну имовину из средстава донације** | **39.300** |

**5.** Управни одбор Агенције може извршити преусмеравање планираних средстава са позиција расхода и издатака у висини до 5% вредности планске позиције са које се врши преусмеравање. Преусмеравање се не могу вршити у корист позиција трошкова зарада (конто 520 и 521).

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-24-1/14

Београд, 17.12.2014.

#

# ОБРАЗЛОЖЕЊЕ

# ФИНАНСИЈСКОГ ПЛАНА АГЕНЦИЈЕ ЗА

# ПРИВРЕДНЕ РЕГИСТРЕ ЗА 2015. ГОДИНУ

**УВОД**

|  |  |  |
| --- | --- | --- |
| **1.** |  | **ПРАВНИ ОСНОВ ЗА ДОНОШЕЊЕ****ФИНАНСИЈСКОГ ПЛАНА АГЕНЦИЈЕ** |

Правни основ за доношење финансијског плана Агенције за привредне регистре (у даљем тексту: Агенција) садржан је у одредбама чланова 6 и 8. Закона о Агенцији за привредне регистре („Службени гласник РС", бр. 55/04, 111/09 и 99/11), којим је утврђено да Управни одбор Агенције усваја годишњи финансијски план Агенције и исти на основу одредби члана 42. Закона о јавним Агенцијама („Службени гласник РС“, бр. 18/05 и 81/05-исправка) доставља оснивачу-Влади Републике Србије на сагласност до 15. децембра текуће године за наредну пословну годину.

|  |  |  |
| --- | --- | --- |
| **2.** |  | **ПРАВНИ ОСНОВ ЗА ПЛАНИРАЊЕ****ПРИХОДА И РАСХОДА АГЕНЦИЈЕ** |

Правни основ за планирање прихода и расхода Агенције садржан је у одредбама чланова 5. и 6. Закона о Агенцији за привредне регистре („Службени гласник РС", бр. 55/04, 111/09 и 99/11) којим је регулисано да се Финансијским планом на који сагласност даје Влада процењују: укупни приходи и расходи и улагања у развој Агенције из вишка прихода над расходима; да се средства за рад Агенције обезбеђују из прихода које Агенција оствари по основу обављања своје надлежности, донација, прилога и спонзорстава домаћих и страних правних и физичких лица и других извора финансирања, у складу са законом и да се уколико Агенција не оствари планиране приходе по основу обављања послова из своје надлежности, недостајућа средства за њено пословање обезбеђују из буџета Републике Србије.

У складу са одредбама Закона о јавним Агенцијама („Службени гласник РС“, бр. 18/05 и 81/05-исправка), мишљењем добијеним од Министарства финансија- Управе за Трезор број: 350/2005-06/31 од 24.11.2005. године и одредбама члана 6. став 7. Закона о Агенцији за привредне регистре („Службени гласник РС“, бр. 54/04, 111/09 и 99/11) Агенција своје финансијске извештаје саставља у складу са Законом о рачуноводству („Службени гласник РС“, бр. 62/13) и према Правилнику о Контном оквиру и садржини рачуна у Контном оквиру за привредна друштва, задруге и предузетнике („Службени гласник РС“, бр. 95/2014). Сходно томе, при изради овог финансијског плана Агенције, коришћена је економска класификација утврђена **Контним оквиром за привредна друштва, задруге и предузетнике.**

Пословање Агенције, а тиме и планирање прихода, расхода и расподеле резултата пословања дефинисано је у одређеним сегментима и одредбама Закона о буџетском систему („Службени гласник РС“, бр. 54/2008, 73/2010, 101/2010,101/2011, 93/2012, 62/2013 и 63/2013 исправка и 108/13) и закључком Владе Републике Србије 05: 023-14246/2014 од 14. новембра 2014. године.

|  |  |  |
| --- | --- | --- |
| **3.** |  | **ОСНОВНИ ПОДАЦИ О****АГЕНЦИЈИ ЗА ПРИВРЕДНЕ РЕГИСТРЕ** |

Агенција као правно лице образована је Законом о Агенцији за привредне регистре („Службени гласник РС", бр. 55/04, 111/09 и 99/11) којим су утврђени статус, седиште, послови, средства за оснивање и рад Агенције као и органи Агенције, док су начин и делокруг рада регистара утврђени посебним законима. На рад Агенције за привредне регистре, као Агенције која је основана посебним законом, примењују се и одређене одредбе Закона о јавним агенцијама („Службени гласник РС", бр. 18/05 и 81/05-исправка).Процедуре регистрације, евидентирања и објављивања података и докумената уређене су **Законом о поступку регистрације у Агенцији за привредне регистре** („Службени гласник РС”, бр. 99/11 и 83/14).

На основу овлашћења из Закона о Агенцији, Управни одбор уз сагласност Владе прописује врсту, висину и начин плаћања накнада кроз: **Одлуку о накнадама за послове регистрације и друге услуге које пружа Агенција за привредне регистре** („Службени гласник РС”, бр. 119/13, 135/14 ), **Одлуку о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе** („Службени гласник РС”, бр. 56/12), **Одлуку о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре** („Службени гласник РС”, бр. 56/11), **Методологију за давање података у електронској форми** („Службени гласник РС”, бр. 68/12).

Ради остваривања своје надлежности, у оквиру Агенције су у складу са Законом и Статутом Агенције образоване организационе јединице изван седишта Агенције: у Новом Саду, Крагујевцу, Нишу, Панчеву, Суботици, Зрењанину, Ваљеву, Лесковцу, Пожаревцу, Краљеву, Ужицу, Зајечару и Косовској Митровици.

Агенција је члан Европског форума пословних регистара, (*ECRF)* и члан Европског привредног регистра (*European Business Registers-EBR-а*) и Међународне асоцијације привредних администратора (IACA / USA – Canada).

.

|  |  |  |
| --- | --- | --- |
| **4.** |  | **ДЕЛАТНОСТ АГЕНЦИЈЕ** |

Пословање Агенције је тесно повезано и условљено стањем и променама у привредном, економском и институционално-правном амбијенту Србије , мерама Владе и ресорних министарстава, које детерминишу услове и оквире пословање Агенције и развојем информационих технологија, имајући у виду да Агенција води електронску базу регистрованих података.

Од оснивања односно од 2005. године, када су у Агенцији успостављени **Регистар привредних субјеката, Регистар заложног права на покретним стварима и правима и Регистар финансијског лизинга**, Агенција je била у непрекидној доградњи и развоју тако да су тренутно води 17 регистара као и један број евиденције и надлежности у складу са посебним законима, чиме су у протеклом периоду значајно повећани обим и врсте услуга које Агенција пружа, као и број корисника услуга Агенције. До 2013 годинекао јединствене централизоване базе података успостављени су следећи регистри :

* **Регистар удружења** (Закон о удружењима „Службени гласник РС,“ бр. 51/2009), који је отпочео са радом 22 .10. 2009. године;
* **Регистар страних удружења** (Закон о удружењима ,, Службени гласник РС,“ бр. 51/2009), који је отпочео са радом 22.10.2009. године;
* **Регистар јавних гласила** (Закон о изменама и допунама Закона о јавном информисању (,,Службени гласник РС“, бр. 71/09), који је отпочео са радом 14.10.2009. године;
* **Регистар туризма** ( Закон о туризму ,, Службени гласник РС “, бр. 36/09) који је отпочео са радом у јануару 2010. године;
* **Регистар финансијских извештаја и података о бонитету привредних субјеката и предузетника**, према Закону о изменама и допунама Закона о рачуноводству и ревизији (,,Службени гласник РС“, бр. 111/09), који је отпочео са радом почетком 2010. године;
* **Регистар стечајних маса** према Закону о стечају („Службени гласник РС“, бр. 104/09), који је отпочео са радом почетком 2010. године.
* **Регистар мера и подстицаја регионалног развојa** (Закон о регионалном развоју ,,Службени гласник РС“, бр. 51/09) и Уредба о Регистру мера и подстицаја регионалног развоја („Службени гласник РС“, бр. 93/10), који је отпочео са радом фебруара 2011. године;
* **Регистар задужбина и фондација и Регистар представништава страних задужбина и фондација,** у складу са Законом о задужбинама и фондацијама („Службени гласник РС“, бр. 88/2010), који је отпочео са радом 01.03.2011. године;
* **Регистар спортских удружења**, у складу са Закона о спорту („Службени гласник РС“, бр. 24/2011) који је отпочео са радом 23. септембра 2011. године;
* **Подрегистар лизинга непокретности,** по основу примене **Закона о изменама и допунама закона о финансијском лизингу** („Службени гласник РС“, број 31/2011);
* **Регистар судских забрана,** који је успостављен 17. септембра 2011. године на основу решења из Закона о извршењу и обезбеђењу(„Службени гласник РС“, број 31/2011);
* **Сервис дневних статусних и других промена правних и физичких лица** која се региструју код Агенције за потребе пословних банака, у складу са обавезама Агенције које произилазе из примене Закона о изменама и допунама Закона о платном промету („Службени гласник РС“, бр. 24/2011) и Одлуке о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Службени гласник РС“, број 56/2011);
* **Регистар комора** који је успостављен у 2013 години у складу са Законом оизменама и допунама Закона о привредним коморама(,,Службенигласник РС“, брoj 36/09);
* **Регистар понуђача** који је успостављен 1. септембра у складу са Законом о јавним набавкама (**,,**Сл**.** гласник РС“, бр. 124/12);
* **Регистар факторинга** који је успостављен 22. октобра у складу са Законом о факторингу (**,,**Сл**.** гласник РС“, бр. 62/13).

У циљу стварања техничко технолошких и организационих предуслова за ефикасан рад система регистара у Агенцији у оквиру Програма развоја Агенције за привредне регистре у периоду од 2011. до 2013. године реализована су два стратешка пројекта : израда сервисно орјентисаног информационог система и реконструкција и адаптација зграде Архиве Агенције са неопходном опремом за рад.

У 2014. години отпочела је реализација Пројекта увођења новог информационог система за пријем обраду и објављивање финансијских извештаја, који треба ставити у функцију почев од пријема финансијских извештаја за 2014. годину и Пројекта израде софтвера за Регистар лица са приврeменим ограничењем права на обављање привредне делатности, који треба да се заврши у 2015. години.

У 2015. години ће почети са радом Регистар уговора о финансирању пољопривреднe производње сходно Закону о финансирању и обезбеђењу финансирања пољопривредне производње („Службени Гласник РС“, 128/14) и Регистар лица са привременим ограничењем права на обављање привредне делатности, док ће Регистар јавних гласила у складу са Законом о јавном информисању и медијима (,,Сл. гласник РС“, брoj 83/14) прерасти у Регистар медија. У току 2015. години треба да се обезбеде и претпоставке за вођење Централне евиденције обједињених процедура издавања грађевинских дозвола („Службени Гласник РС“, бр. 132/14), који треба да отпочне са радом 01.01. 2016. године.

**ПЛАН ПРИХОДА И РАСХОДА АГЕНЦИЈЕ**

|  |  |  |
| --- | --- | --- |
| **5.** |  | **ПРИХОДИ** |

Приходи Агенције за 2015. годину планирани су у укупном износу од 1152,2 мил. динара, од чега се на приходе по основу услуга из делокруга основне делатности односи 1126,8 мил. динара, а на прихода од примљених донација и остале приходе 25,5 мил. динара. Приходи из основне делатности по основу услуга регистрације и других услуга регистара износе 1037,8 мил. динара, а приходи по основу издавања регистрованих статусних и других података и података о бонитету правних лица и предузетника 89,0 мил. динара.

Планирани приходи Агенције за 2015. годину су на нивоу прихода планираних за 2014. годину, док су у односу на очекивано остварење прихода у 2014. години већи за 10%.

Приходи Агенције за 2015. годину планирани су на основу активности утврђених Програмом рада Агенције за 2015. годину имајући у виду посебно :

* процену остварења прихода до краја 2014. године, у укупном износу од око 1049,8 мил. динара,
* увођење услуга нових регистара у другој половини 2015. године.
* увођење новог система пријема, обраде и објављивања финансијских извештаја и
* процену да ће се повећати број захтева за пружање јавних услуга и у другим сегментима рада Агенције у односу на 2014. годину.

**Одложени приходи и примљене донације**

Поред прихода из редовног пословања из којих треба да се обезбеди покриће трошкова пословања и нужна улагања, Агенција планира да у 2015. години из средстава донације обезбеди 15,7 милиона динара наменских средстава за завршетак израде софтвера Регистра лица са привременим ограничењем правати.

На основу Споразума и Прилога I Споразума закљученог између Владе Републике Србије и Министарства спољних послова Краљевине Норвешке 18.11.2013., односно 29.11.2013. године, који се односи на Билатерални програм одобрено је финансирање пројекта Агенције за привредне регистре ,,Успостављање и имплементација Регистра дисквалификованих лица“ознака АПР-01-2013, бесповратним финансијским средствима Министарства спољних послова Краљевине Норвешке, у оквиру Билатералног програма помоћи Краљевине Норвешке Републици Србији. За реализацију пројекта предвиђена су средства донације Краљевине Норвешке у износу од 79,2 милиона динара, од чега је у 2014. години обезбеђено и пренето на рачун Агенције 63,7 милиона динара, док ће преосталих 15,5 мил. динара бити пренета у 2015. години. Одобрени преостали износ средстава донације биће пренет на посебан рачун Агенције на основу захтева Агенције, а по поднетом извештају о утрошку претходно одобрених средстава у складу са споразумом. У току 2014. године реализоваће се део пројекта у вредности од 39,3 мил. динара. Пројекат треба да буде окончан у целини у току 2015. године.

Из средстава донације Европске банке за обнову и развој (ЕБРД) и Организације за храну и пољопривреду (ФАО), планирана је израда софтвера за рад Регистра уговора о финансирању пољопривредне производње који треба да се уступи Агенцији и стави у функцију до јуна 2015. године, када Регистар треба да отпочне са радом.

У 2015. години такође треба из средстава донације да се обезбеди софтвер и пратећа хардверска опрема за успостављање Централне евиденције обједињених процедура издавања грађевинских дозвола.

**СТРУКТУРА ПРИХОДА ПО РЕГИСТРИМА**

**План прихода за 2015. годину са проценом остварења за 2014. годину**

*- у**мил. динара*

|  | **ВРСТА ПРИХОДА ПО РЕГИСТРИМА** | **План****за 2014. год.** | **Процена остварења****за 2014. год.** | **План****за 2015. год.** | **Индекс****5/3** | **Индекс****5/4** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| **1.** | ***Регистар привредних субјеката*** | **566,8** | **498,2** | **537,2** | **95** | **108** |
|  | Приходи од услугарегистрације и других услуга Регистра | 546,7 | 482,4 | 520,0 | 95 | 108 |
|  | *за привредна друштва* | *376,2* | *320,9* | *350,0* | *93* | *109* |
|  | *за предузетнике* | *170,5* | *161,5* | *170,0* | *100* | *105* |
|  | Приходи од издавања регистрованих података у електронској форми и путем Web сервиса  | 20,1 | 15,8 | 17,2 | 86 | 108 |
| **2.** | ***Регистар туризма-*** приходи од услугарегистрације и других услуга регистра | **3,9** | **1,8** | **1,9** | **49** | **106** |
| **3.** | ***Регистар јавних гласила****-*медија,приходиод услуга регистрације и других услуга регистра | **2,4** | **0,5** | **1,5** | **63** | **300** |
| **4.** | ***Регистар стечајних маса-***приходи од услуга регистрације и других услуга регистра | **0,3** | **0,4** | **0,4** | **133** | **100** |
| **5.** | ***Регистар лица са привременим ограничењем права***-Приходи од услуга регистрације и других услуга регистра |  |  | **1,0** |  |  |
| **6.** | ***Регистар лизинга***- Приходи од услуга регистрације и других услуга регистра | **48,1** | **51,2** | **51,7** | **107** | **101** |
|  | Приходи од услуга регистрације и других услуга регистра | 48,0 | 51,0 | 51,5 | 107 | 101 |
|  | Приходи од издавања регистрованих података у електронској форми и путем Web сервиса | 0,1 | 0,2 | 0,2 | 200 | 100 |
| **7.** | ***Регистар заложног права*** | **110,5** | **109,2** | **115,3** | **105** | **106** |
| Приходи од услугарегистрације и других услуга регистра | 110,0 | 109,0 | 115,0 | 105 | 106 |
| Приходи од издавања регистрованих података у електронској форми и путем Web сервиса | 0,5 | 0,2 | 0,3 | 60 | 150 |
| **8.** | ***Регистар судских забрана*-**Приходи од непосредно пружених услуга регистрације и других услуга регистра | **0,3** | **0,3** | **0,2** | **67** | **67** |
| **9.** | ***Регистар финансијских извештаја и података о бонитету***  | **327,0** | **306,0** | **353,0** | **108** | **115** |
|  | Приходи од непосредно пружених услуга регистрацијеи других услуга регистра | 239,0 | 235,0 | 282,0 | 118 | 120 |
|  | Приходи од издавања регистрованих података | 88,0 | 71,0 | 71,0 | 81 | 100 |
| **10.** | ***Регистар удружења и страних удружења***  | **32,8** | **33,2** | **32,4** | **99** | **98** |
|  | Приходи од непосредно пружених јавних услуга | 32,7 | 32,9 | 32,1 | 98 | 98 |
|  | Приходи од издавања регистрованих података  | 0,1 | 0,3 | 0,3 | 300 | 100 |
| **11.** | ***Регистар спортских удружења-*** Приходи од непосредно пружених услуга регистрације и других услуга регистра | **14,0** | **10,6** | **10,0** | **71** | **94** |
| **12.** | ***Регистар фондација и задужбина-***Приходи од непосредно пружених услуга регистрације и других услуга регистра | **0,6** | **1,7** | **1,0** | **167** | **59** |
| **13.** | ***Регистар комора-*** Приходи од непосредно пружених услуга регистрације и других услуга регистра | **0,1** | **0,1** | **0,1** | **100** | **100** |
| **14.** | ***Регистар понуђача-*** Приходи од непосредно пружених услуга регистрације и других услуга регистра | **15,0** | **14,5** | **15,0** | **100** | **103** |
| **15.** | ***Регистар уговора о финансирању пoљопривредне производње*** | **6,0** |  | **6,0** | **100** |  |
| **16.** | ***Приходи од укидања одложених прихода по основу донација***  | **22,8** | **22,0** | **25,0** | **110** | **114** |
| ***Остали приходи*** | **0,1** | **0,1** | **0,5** | **500** | **500** |
| **СВЕГА ПРИХОДИ:** | **1.150,7** | **1.049,8** | **1152,2** | **100** | **110** |

**1. Регистар привредних субјеката**

Укупни приход Регистра привредних субјеката у 2015. години планиран је у износу од **537,2** мил. динара. По основу непосредног пружања јавних услуга планиран је приход **од 520,0** мил. динара и то од услуга регистрације привредних друштава 350,0 мил. динара и од услуга регистрације предузетника 170,0 мил. динара. По основу издавања регистрованих статусних података електронским путем и путем Web сервиса пословним банкама и другим корисницима планиран је приход од 17,2 мил. динара.

Планирани приход Регистра већи је за 8 % у односу на процењено остварења за 2014. годину и то на основу планираног повећања броја предмета везаних за регистрацију оснивања, промена и брисања привредних субјеката у 2015. години и по основу очекиваног пораста броја издавања разних потврда и статусних података из делокруга регистра.

У пројекцију прихода Регистра за 2015. годину укључен је и приход по основу пренетих незавршених услуга из 2014. године у износу од 1,5 милиона динара, који се односи на предмете који се предају на обраду последњих дана пословне године, за које се окончање поступка регистрације, у оквиру законског рока, преноси у нову пословну годину.

 Планирани приходи Регистра у укупним приходима Агенције учествују са 46,6 %.

**2. Регистар туризма**

Процењује се да ће приход по основу услуге регистра износити 1,9 мил. динара, што је у односу на процењено остварење за 2014. годину више за 6%. Повећање прихода је планирано на бази очекиване повећане активности овог регистра.

**3. Регистар јавних гласила/медија**

По основу услуга Регистра јавних гласила, планиран је приход у износу од 1,5 мил. динара, што је преко три пута више од процењеног остварења за 2014. годину, због очекиваног повећања обима и врсте услуга овог регистра на основу обавезе медија да се усагласе са новим Законом о јавном информисањуи медијима.

**4. Регистар стечајних маса**

Приход по основу регистрације стечајних маса планиран je у износу од 0,4 мил. динара.

**5. Регистар лица са привременим ограничењем права на привредну делатност**

Приходи Регистра лица са привременим ограничењем права на привредну делатност, који треба да отпочне са радом од октобра 2015. године планиран је у износу од 1,0 мил. динара на основу очекиваног броја захтева за издавање потврда из делокруга овог регистра.

**6. Регистар финансијског лизинга**

Приход од услуга регистрације уговора о финансијском лизингу и других услуга Регистра у 2015. години, у износу од 51,7 мил. динара, планиран је приближно на нивоу очекиваног остварења за 2014. годину, на основу процене да ће се прилив захтева за поступање задржати на нивоу из 2014. године.

У укупно планираном приходу Регистра садржан је и износ од 0,3 мил. динара по основу преноса незавршених послова из 2014. године, за које се поступак регистрације у законском року завршава у 2015. години.

Приход Регистра финансијског лизинга учествују у укупним приходима Агенције са 4,5%.

**7. Регистар заложног права на покретним стварима и правима**

Планирани приход од пружања услуга регистрације заложног права на покретним стварима и правима и других услуга овог регистра у износу од 115,3 мил. динара већи је за 6 % у односу на процењено остварење за 2014. годину. У укупном приходу Регистра, приход по основу пренетих незавршених послова из 2014. године, за које се поступак регистрације у законском року завршава у 2015. години, планиран је у износу од 0,5 милиона динара.

Повећање планираних прихода Регистра заснива се на процени извесног раста броја предмета регистрације по основу уписа заложних права (око 1.500 регистрационих пријава) на име уговора о залози који ће представљати обезбеђење уговора о пољопривредном финансирању.

Приход регистра заложног права учествују у укупним приходима Агенције са 10,0 %.

**8. Регистар судских забрана**

Приход овог Регистра планиран је у износу од 0,2 мил. динара.

**9. Регистар финансијских извештаја и података о бонитету правних лица и предузетника**

Приходи по основу услуга обраде и објављивања финансијских извештаја и издавања података о бонитету планирани су у укупном износу од 353,0 мил. динара, што је за 15 % више од процењеног остварења за 2014. годину. Приходи су планирани полазећи од очекиваног броја финансијских извештаја и документације који ће у складу са новим Законом о рачуноводству бити поднети на обраду и објављивање и нових накнада за обраду и објављивање финансијских извештаја, које ступају на снагу од 01. јануара 2015. године.

У структури прихода овог Регистра, приход од пријема обраде и објављивања финансијских извештаја планиран је у износу од 282,0 мил. динара, а приход по основу пружања осталих услуга Регистра (издавање података из финансијских извештаја, издавање оцена о бонитету и скорингу привредних субјеката и пружање других услуга по захтевима корисника у складу са законом) у износу од 71,0 мил. динара.

У укупним планираним приходима Агенције учешће овог Регистра износи 30,6 %.

**10. Регистар удружења и Регистар страних удружења**

Приход од услуга регистрације удружења и страних удружења и других законом дефинисаних услуга ових регистара планиран је у износу од 32,4 мил. динара, на основу очекивања да ће се обим услуга задржати приближно на нивоу остварења у 2014. години.

У укупном приходу овог регистра, приход по основу пренетих незавршених послова из 2014. године за које поступак регистрације почиње у 2014. години, а завршава се у законском року у 2015. години планиран је у износу од 0,2 милиона динара.

У укупним планираним приходима Агенције учешће прихода овог регистра износи 2,8%.

**11. Регистар спортских удружења**

Приход по основу услуга регистрације спортских удружења планиран је у износу од 10,0 мил. динара што је за 5% испод нивоа процењеног остварења прихода за 2014. годину. У оквиру укупних прихода Регистра, приход по основу пренетих незавршених послова из 2014. године планиран је у износу од 0,2 мил. динара.

У укупним планираним приходима Агенције учешће прихода овог регистра износи 0,9%.

**12. Регистар фондација и задужбина** **и представништава страних фондација и задужбина**

Приход Регистра фондација и задужбина планиран је у укупном износу од 1,0 мил. динара, што је преко 40 % ниже од нивоа очекиваног остварења за 2014. годину. Обзиром да је у току 2014. године био повећан обим уписа задужбина, како би се као регистрована правна лица пријавила Агенцији за реституцију ради повраћаја имовине, у 2015. години се очекује мањи број уписа у Регистар.

**13. Регистар комора**

Приход Регистра комора планиран је у износу од 0,1 мил. динара.

**14. Регистар понуђача**

Приход Регистра понуђача који је успостављен у 2013. години планиран је у износу од 15,0 мил. динара, на основу процене обима услуга у 2015.години, што је на нивоу планираних односно за 3% више од остварених прихода за 2014. годину.

**15. Регистар пољопривредних уговора о финансирању**

Приход овог регистра који треба да отпочне са радом у 2015. години планиран је у износу од 6,0 мил. динара.

**16. Приход по основу укидања одложених прихода од донација**

Приход од укидања одложених прихода од донација планиран је у висини од 25,0 мил. динара по основу покрића трошкова амортизације сталних средстава (софтвера и хардвера) добијених односно финансираних из средстава донације. Овај приход планиран је изнад планом процењеног остварења за 2014. годину, имајући у виду да ће софтвери за рад нових регистара који се финансирају из средстава донација бити стављањи у функцију у 2015. години.

 У укупним планираним приходима Агенције приходи по овом основу учествују са

2,2 %.

**Остали приходи** у износу од 0,5 мил. динара односе се на накнаде по основу откупа тендерске документације, курсне разлике и ванредне приходе.

|  |  |  |
| --- | --- | --- |
| **6.** |  | **РАСХОДИ** |

При планирању расхода пошло се од процењеног обима и структуре расхода извршених у 2014. години, као и потребе да се обезбеде средства за покриће најнеопходнијих функционалних трошкова за рад постојећих регистара, односно новоуспостављених функција

Укупни расходи Агенције за2015. годину за реализацију услуга предвиђених Програмом рада за 2015. годину планирани су у износу од 1035,9 мил. динара, што је за 1,7 % изнад нивоа планираних расхода за 2014. годину (1.018,7 мил. динара), односно за 13,3 % изнад процењеног остварења расхода за 2014. годину.

***На пораст планираних трошкова у 2015. години у односу на процењено остварење у 2014. години утицало је неколико битних фактора, а пре свега***:

* *Добијање нових надлежности у току 2015. године (два нова регистра);*
* *Почетак преузимања, обраде и објављивања финансијских извештаја у складу са новим Законом о рачуноводству* који уз достављање финансијских извештаја уводи и обавезу достављања документације за све обвезнике (око 160.000) као и објављивање комплетних финансијских извештаја на сајту Агенције, што је према старом закону била само обавеза обвезника ревизије (око 5.500 обвезника). Уз то по први пут уводи се предаја образаца за статистичке сврхе до 28. фебруара и предаја финансијских извештаја до 30. јуна. Како за микро правна лица не постоји обавеза предаје финансијских извештаја за 2014. годину електронским путем, очекује се значајно повећање обима активности на пријему, обради и објављивању финансијских извештаја и документације у односу на претходну годину, што у 2015. години захтева повећање броја привремено ангажованих лица на овим пословима као и додатне остале трошкове које изискује наведени систем рада регистра у 2015. години .
* *Коришћење зграде архиве Агенције у пуном капацитету*, које је било делимично ограничено у 2014. години због хаварија на инсталацијама изазваних мајским поплавама одразиће се на повећање трошкова енергије, одржавања и других трошкова у 2015. години на овом објекту.
* *Планирано неопходно повећања броја извршилаца* због увођење нових функција и надлежности Агенције.
* *Повећање сталне имовине* Агенције, као последица повећања броја и врсте надлежности/регистара и евиденција има за последицу повећање трошкова одржавања, осигурања и амортизације сталних средстава.

**СТРУКТУРА И ОБИМ РАСХОДА**

*-у хиљ. динара*

| ***Конто*** | ***Врста расхода*** | ***План******за 2014. год.*** | ***Процена остварења******за 2014. год.*** | ***План******за 2015. год.*** | ***Индекс******5/3*** | ***Индекс******5/4*** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| **51** | **ТРОШКОВИ МАТЕРИЈАЛА** | **51.400** | **44.270** | **56.670** | **110** | **128** |
| 512 | Трошкови осталог материјала | 23.424 | 22.350 | 26.890 | 115 | 120 |
| 513 | Трошкови горива и енергије | 17.120 | 14.600 | 18.200 | 106 | 125 |
| 514 | Трошкови резервних делова | 4.700 | 1.780 | 4.600 | 98 | 258 |
| 515 | Трошкови једнократног отписа алата и инвентара  | 6.156 | 5.540 | 6.980 | 113 | 126 |
| **52** | **ТРОШКОВИ ЗАРАДА, НАКНАДА ЗАРАДА И ОСТАЛИ ЛИЧНИ РАСХОДИ** | **727.960** | **674.785** | **690.445** | **95** | **102** |
| 520 | Трошкови зарада и накнада зарада (бруто) | 560.257 | 523.005 | 527.500 | 94 | 101 |
| 521 | Трошкови пореза и доприноса на зараде и накнада на терет послодавца | 100.303 | 94.000 | 94.450 | 94 | 100 |
| 522 | Трошкови накнада по уговору о делу | 500 | 480 | 575 | 115 | 120 |
| 523 | Трошкови накнада по ауторским уговорима | 100 |  | 40 | 40 |  |
| 524 | Трошкови накнада по уговору о привременим и повременим пословима | 40.600 | 34.950 | 40.000 | 99 | 114 |
| 525 | Tрошкови накнаде по другим уговорима | 700 | 600 | 660 | 94 | 110 |
| 526 | Трошкови накнада члановима Управног одбора | 3.600 | 3.150 | 3.120 | 87 | 99 |
| 529 | Остали лични расходи и накнаде | 21.900 | 18.600 | 24.100 | 110 | 130 |
| **53** | **ТРОШКОВИ ПРОИЗВОДНИХ УСЛУГА** | **83.004** | **73.513** | **70.890** | **85** | **96** |
| 531 | Трошкови транспортних услуга (ПТТ и друге услуге) | 36.450 | 33.500 | 29.150 | 80 | 87 |
| 532 | Трошкови услуга одржавања основних средстава | 33.804 | 29.213 | 26.960 | 80 | 92 |
| 533 | Трошкови закупнина | 10.000 | 9.000 | 12.080  | 121 | 134 |
| 535 | Трошкови рекламе и промоције (програма и услуга) | 450 | 450 | 450 | 100 | 100 |
| 539 | Трошкови осталих услуга | 2.300 | 1.350 | 2.250 | 98 | 167 |
| **54** | **ТРОШКОВИ АМОРТИЗАЦИЈЕ И РЕЗЕРВИСАЊА** | **68.000** | **64.500** | **82.800** | **122** | **128** |
| 540 | Трошкови амортизације | 63.500 | 63.500 | 78.000 | 123 | 123 |
| 545 | Резервисања за накнаде запослених | 3.500 | 1.000 | 3.800 | 109 | 380 |
| 549 | Остала дугорочна резервисања | 1.000 |  | 1.000 | 100 |  |
| **55** | **НЕМАТЕРИЈАЛНИ ТРОШКОВИ** | **84.627** | **55.603** | **131.290** | **155** | **236** |
| 550 | Трошкови непроизводних услуга | 51.737 | 31.350 | 53.320 | 103 | 170 |
| 551 | Трошкови репрезентације | 1.700 | 1.380 | 1.380 | 81 | 100 |
| 552 | Трошкови премија осигурања | 3.480 | 2.900 | 5.000 | 144 | 172 |
| 553 | Трошкови платног промета | 2.100 | 900 | 1.500 | 71 | 167 |
| 554 | Трошкови чланарина | 1.900 | 1.773 | 2.290 | 121 | 129 |
| 555 | Трошкови пореза | 5.560 | 3.400 | 3.800 | 68 | 112 |
| 559 | Остали нематеријални трошкови | 18.150 | 13.900 | 64.000 | 353 | 460 |
| **56** | **ФИНАНСИЈСКИ РАСХОДИ** | **400** | **17** | **300** | **75** |  |
| 562 | Расходи камата | 300 | 1 | 200 | 67 |  |
| 563 | Негативне курсне разлике | 100 | 16 | 100 | 100 | 625 |
| **57** | **ОСТАЛИ РАСХОДИ** | **2.220** | **720** | **2.800** | **126** | **389** |
| 570 | Губици по основу расходовања и отписа сталних средстава | 500 | 300 | 500 | 100 | 167 |
| 576 | Расходи по основу расходовања залиха материјала и робе |  |  | 50 |  |  |
| 579 | Остали непоменути расходи | 1.720 | 420 | 2.250 | 131 | 536 |
| **58** | **РАСХОДИ ПО ОСНОВУ ОБЕЗВРЕЂИВАЊА ИМОВИНЕ** | **500** | **500** | **200** | **40** | **40** |
| 581  | Обезвређивање нематеријалних улагања | 500 | 500 | 200 | 40 | 40 |
| **59** | **ИСПРАВКЕ ГРЕШАКА ИЗ РАНИЈИХ ПЕРИОДА** | **600** |  | **500** | **83** |  |
| 592 | Расходи, ефекти исправке грешака из ранијих периода које нису материјално значајне | 600 |  | 500 | 83 |  |
| **СВЕГА РАСХОДИ** | **1.018.711** | **913.908** | **1.035.895** | **102** | **113** |

У структури укупних расхода Агенције најзначајнију ставку чине трошкови рада (трошкови зарада и накнада зарада, трошкови по уговорима са физичким лицима и остала лична примања) који су планирани у укупном износу од 690,4 мил. динара, што чини 66,7 % укупних расхода Агенције, односно 57,0 % укупних расхода и улагања у сталну имовину. У оквиру ове групе трошкова поред бруто зарада у износу од 527,5 мил. динара и доприноса на терет послодавца у износу од 94,5 мил. динара, значајни су и трошкови накнада за ангажовање извршилаца по привременим и повременим пословима који су планирани у износу од 40,0 мил. динара и остали лични расходи и накнаде запослених у износу од 24,1 мил. динара, који се највећим делом односе на накнаде за превоз запослених на посао и са посла, накнаде за службени пут у земљи и иностранству, солидарна давања и друго.

Поред расхода за запослене и остале трошкове рада, значајно учешће у расходима Агенције имају трошкови амортизације сталних средстава у износу од 78,0 мил. динара, трошкови материјала, ситног инвентара, резервних делова, горива и енергије, који су планирани у износу од 56,7 мил. динара, трошкови по основу уплате разлике зараде по Закону о привременом уређивању основица за обрачун и исплату плата,зарада и других сталних примања код корисника јавних средстава („Службени гласник РС“,бр. 116/14) у буџет Републике у износу од 53,3 мил. динара, трошкови ПТТ услуга и других транспортних услуга у износу од 29,1 мил. динара, трошкови непроизводних услуга у износу од 53,3 мил. динара, трошкови одржавања опреме у износу од 27,0 мил. динара, трошкови закупа пословног простора у износу од 12,0 мил. динара и друго.

*У наставку се даје сажет преглед основних група расхода Агенције планираних за 2015. годину:*

|  |  |  |  |
| --- | --- | --- | --- |
| **Трошкови материјала, горива и енергије** | **………….** | **56,7** | **мил. дин.** |

У оквиру ове групе расхода планирани су трошкови осталог материјала у износу од 26,9 мил. динара у који спадају: канцеларијски материјал, рачунарски материјал, графички материјал, материјал за експедицију пошиљки, материјал за одржавање пословног простора и за одржавања хигијене. Средства на овој позицији планирана су за 15 % више од нивоа планираних за 2014. годину због очекиване повећане потрошње по основу увођења новог система обраде финансијских извештаја, повећања обима послова постојећих регистара и увођења нових надлежности односно регистара.

Трошкови резервних делова планирани су у износу од 4,6 милиона динара, што је приближно на нивоу планираних за 2014. годину а 2,5 пута је више од остварених у 2014. години. Нове набавке резервних делова планиране су за поправку рачунарске опреме за коју је истекао гарантни рок, а чије одржавање није обухваћено уговорима о одржавању.

На позицији трошкова једнократног отписа алата и инвентара планирана је набавка инвентара и алата у износу од 6,9 мил. динара која терете трошкове пословања моментом стављања у употребу. У односу на остварене трошкове у 2014. години то је више за 26%, а овим набавкама обезбеђује се неопходан инвентар за увођење нових регистара и послова као и за замену оштећеног и неупотребљивог инвентара.

 Планирани трошкови горива и енергије у износу од 18,2 мил. динара, већи су за 6% од планираних за 2014. годину и за 25% од стварених у 2014. години. Повећање трошкова горива и енергије планирано је највећим делом по основу очекиваног повећања потрошње енергије у згради Централне архиве Агенције, која се није користила у пуном капацитету у 2014. години због хаварије изазване поплавом у мају месецу.

|  |  |  |  |
| --- | --- | --- | --- |
| **Трошкови зарада, накнада зарада и остали трошкови рада** | **………….** | **690,4** | **мил. дин.** |

На име трошкова зарада, накнада, осталих личних примања и других трошкова рада запослених и ангажованих физичких лица по уговорима, планирана су укупна средства од 690,4 мил. динара, што у односу на планиране трошкове у 2014. години представља смањење за 5,0%, а у односу на остварене у 2014. години представља повећање од 2%. Раст ових трошкова у односу на остварење у 2014, години у највећој мери је последица планираног пријема нових извршилаца у 2015. години, по основу планираних нових надлежности и нових послова у раду Агенције. Уз то, Кадровски план Агенције за 2014. годину није реализован у потпуности и у предвиђеној динамици, тако да трошкови рада запослених који су примљени крајем 2014. године нису теретили у пуној мери пословање у 2014. години, али су по основу ефекта пренетих трошкова утицали на исказивање раста планираних трошкова рада за 2015.годину у односу на остварене у 2014. години.

**Трошкови зарада запослених у 2015. години** планирани су у износу од 622,0 мил. динара, од чега се на бруто зараде односи 527,5 мил. динара, а на доприносе на терет послодавца 94,5 мил. динара. Средства за бруто зараде запослених обухватају трошкове зaрада за редован рад и накнада зарада, топли оброк и регрес, као и доприносе и порезе из зарада запослених. У структури ових средстава планирана су средства за прековремени рад у износу до 0,4% укупно планираних средстава за бруто зараде, у складу са Законом о раду и Правилником о раду Агенције.

Маса средстава за зараде запослених планирана је полазећи од следећих прописа и вредности:

* Закона о раду („Службени гласник РС“, бр. 24/05, 61/05, 54/09, 32/13 и 75/14);
* Закона о утврђивању максималне зараде у јавном сектору („Службени гласник РС“, бр. 93/12);
* Правилника о раду број 10-5-19/14 од 22.09.2014. године ;
* Закона о привременом уређивању основица за обрачун и исплату плата,зарада и других сталних примања код корисника јавних средстава („Службени гласник РС“, број 116/14)
* Правилника о унутрашњој организацији и систематизацији радних места. Укупно планирани број запослених према Плану кадрова Агенције за 2015. годину, утврђен Програмом рада Агенције за 2015. годину;
* Планиране вредности бруто основице за обрачун и исплату зарада у износу од 29.280,72 динара, што је за 10% ниже од планиране основице за 2014. годину по којој је вршена исплата зарада до обрачуна зарада за новембар 2014. године.

Планирана средства за зараде обухватају средства за пуно временско ангажовање 393 старо-запослена радника (на крају 2014. године Агенцију ће напустити 4 запослена) и 15 ново-запослених радника.

Полазећи од параметара за планирање нивоа зарада, утврђена маса средстава за зараде *старо-запослених радника и за пословодство у 2015. години* износи 511,9 мил. динара. У односу на масу средстава која је теретила трошкове зарада у 2014. години, (Прилог: табеле 1. и 2.) то представља смањење од 2,2%, што је последица смањењa основице за обрачун зарада у износу од 10 % у складу са Законом о привременом уређивању основица за обрачун и исплату плата, зарада и других сталних примања код корисника јавних средстава („Службени гласник РС“, број 116/14). Ефекте законске обавезе смањења основице за обрачун зараде изражене кроз однос масе планираних средстава зарада за 2015. годину и остварених трошкова зарада у 2014. години (стопа пада) умањују следеће чињенице :

* средства за зараде се планирају за пуно ангажовање запослених, без умањења за евентуална боловања и одсуства која се не могу планирати;
* током 2014. године у просеку 22 извршилаца, односно око 6% запослених користило одсуство дуже од месец дана током целе године (породиљско одсуство и боловање преко 30 дана), од којих је за 14 радника у просеку обезбеђена замена током године. Зараде радника за које није обезбеђена замена нису теретиле трошкове, с обзиром да се исте рефундирају, што се одразило и на нижи ниво исплаћених зарада у 2014. години у односу на планиране зараде, односно на нижи ниво основице за поређење ;
* ангажовање ново-запослених радника у 2014. години у већој мери теретило трошкове зарада у другој половини 2014. године, па се ефекат њиховог пријема на укупне зараде, у пуној мери исказао у планираним трошковима зарада за 2015. годину, а не у 2014. години и
* Закон о умањењу основице примењује се и на обрачун зараде за новембар и децембар 2014. године.

Пуни ефекат умањења основице за обрачун зараде исказује се у месечном износу разлике обрачунате зараде по планираној и умањеној основици (преко 4,0 мил. динара месечно-Табела 8.), која се уплаћује у буџет Републике Србије и која са порезима и доприносима на годишњем нивоу износи око 53,0 мил. динара.

Планирана маса средстава за зараде ново-запослених радника у износу од 15,6 мил. динара обезбеђује финансирање рада 15 извршилаца (Прилог: табела 2). Пријем нових извршилаца предвиђен је пре свега у функцији успостављања нових регистара и нових функција Агенције. Агенција ће надлежном министарству поднети образложени захтев за прибављање сагласности на повећање броја запослених.

У укупно планираним расходима Агенције од 1.035,9 мил. динара трошкови зарада запослених са доприносима на терет послодавца учествују са 60 %.

**Трошкови ангажовања извршилаца ван радног односа, по привременим и повременим пословима за 2015 годину** предвиђени су у износу од укупно 40,0 мил. динара, што је приближно на нивоу планираног за 2014. годину, док у односу на извршење у 2014. години представља увећање од 14 %. Ангажовање ових извршилаца планира се за потребе:

* реализације кампањи пријема, контроле и обраде 240.000 финансијских извештаја и података за статистичке потребе у оквиру Регистра финансијских извештаја и бонитета;
* пресељења и сређивање архиве регистара Агенције;
* уноса података, превођења докумената у електронску форму-скенирање, архивирања и експедиције и за друге послове који представљају подршку кампањама у регистрима;
* обављања других послова на нивоу Агенције, где је ангажовање извршилаца ван радног односа у складу са законом и економски оправдано.

На привременим и повременим пословима регистара предвиђено је преко 130.000 часова рада, како би се обезбедили услови за реализацију значајно повећаног обима послова у односу на 2014. годину пре свега у делу пријема и обраде финансијских извештаја. Пријем и обрада финансијских података за статистичке потребе до 28. фебруара и пријема финансијских извештаја и обавезне документације за све обвезнике коју су до сада предавали само обвезници ревизије (око 5.500) вишеструко повећава обим послова који се обављају ангажовањем извршилаца ван радног односа. Након преласка на потпуну примену Закона о рачуноводству у погледу предаје финансијских извештаја од 2016. године доћи ће до значајног смањења потреба за ангажовањем извршилаца ван радног односа за обављање пријема и обраде финансијских извештаја.

Значајан део извршилаца планиран је за пресељење архиве у нови пословни објекат у Раковици и сређивање архиве.

**Средства за исплату** **осталих личних расхода запослених и накнада по уговорима са физичким лицима** планирана су у износу од **28,5** мил. динара, што је за 25 % више од нивоа средстава остварених за ове намене у 2014. години. Ова средства су планирана за накнаду трошкова за: долазак и одлазак са посла, службена путовања у земљи и иностранству, отпремнине за одлазак у пензију, помоћи и давања радницима у складу са законом и општим актима Агенције, накнаде по уговорима о делу, по уговорима о ауторским правима, за рад чланова Управног одбора и за накнаде по другим уговорима. Планирано повећања броја запослених одражава се поред утицаја на повећање трошкова зарада и на повећање осталих личних расхода запослених.

 ***У оквиру ових средстава за остале личне расходе који се односе на*** накнаде трошкова превоза на посао и са посла, за службена путовања, отпремнине и солидарна давања планирана су средства од **24,1 мил. динара**, што је за 30 % више од остварених у 2014. години.

 На име трошкова превоза на посао и са посла планирано је 15,5 мил. динара, што представља повећање од 12% због планираног повећања броја запослених и очекиваног поскупљења превоза у 2015. години. Средства за отпремнине планирана су на рачун трошкова осталих личних расхода у симболичном износу од 0,2 мил. динара обзиром да се иста резервишу по МРС 19. Трошкови службених путовања планирани су у већем износу од остварења у 2014. години, пре свега због потребе путовања у својству члана преговарачких група у поступку приступања Републике Србије Европској Унији и присуства скупштинама удружења регистара чији је Агенција члан.Трошкови солидарних и других давања односе се на помоћ запосленима по основу смртног случаја, дужег боловања и друге случајеве предвиђене Правилником о раду.

Структура појединих личних расхода дата је у следећем прегледу:

*-у мил. динара*

| ***Остали лични расходи*** | ***Процена остварења за 2014. годину*** | ***План за 2015. годину*** | ***Индекс******(3/2)*** |
| --- | --- | --- | --- |
| ***1*** | *2* | *3* | ***4*** |
| **Трошкови превоза на посао** | 13,8 | 15,5 | 112 |
| **Накнаде за службена путовања** | 2,2 | 3,0 | 136 |
| **Отпремнине**  |  | 0,2 |  |
| **Солидарна и друга давања** | 2,6 | 3,4 | 131 |
| **Јубиларне награде** |  | 2,0 |  |
| **Укупно:** | **18,6** | **24,1** | **130** |

***За накнаде по уговорима о делу, уговорима о ауторским делима и другим уговорима*** планирана су средства, за ангажовање извршилаца на пословима која нису систематизована у акту о систематизацији послова Агенције у износу од 1,3 мил. динара, што је на нивоу остварења из 2014. године. Структура накнада по појединим облицима уговора дата је у следећем прегледу:

*-у мил. динара*

| ***Врста уговора*** | ***Процена остварења за 2014. годину*** | ***План за 2015. Годину*** | ***Индекс******бруто******накнаде******(4/2)*** |
| --- | --- | --- | --- |
| ***Укупна бруто накнада*** | ***Број******лица*** | ***Укупна нето накнада******Укупна бруто накнада*** |
| *1* | *2* | *3* | *4* | *5* |
| **Уговори о делу и ауторски уговори** | 0,6 | 2 | 0,6 | 100 |
| **Остали уговори са физичким лицима** | 0,7 | 1 | 0,7 | 100 |
| **Укупно:** | **1,3** |  | **1,3** | **100** |

***На име накнада члановима Управног одбора*** планирана су средства од 3,1 мил. динара. Висина појединачних накнада не прелази дозвољени износ на основу критеријума утврђених *Закључком Владе 05 Број:120-4780/2008 од 6. новембра 2008. године. Планирана месечна нето накнада за рад председника и чланова управног одбора након умањења накнаде за 10 % износи 32.776 динара, а бруто накнада 51.860 динара. Разлика између обрачуна накнаде пре и после умањења уплаћује се месечно у буџет Републике Србије у износу од 28.812 динара, што на годишњем нивоу износи 345.816. динара, колико је и планирано на позицији осталих нематеријални трошкова по овом основу.*

|  |  |  |  |
| --- | --- | --- | --- |
| **Трошкови производних услуга** | **…………….** | **70,9** | **мил. дин.** |

Средства за покриће трошкова производних услуга у износу од 70,9 мил. динара, у укупним трошковима Агенције учествују са 6,8 %. Укупни трошкови производних услуга мањи су у односу на очекивано извршење у 2014. години за 4 %.

У оквиру групе **трошкова транспортних услуга** у износу од 29,1 мил. динара, трошкови ПТТ услуга који се односе на трошкове телефона, интернет услуга и доставе поште планирани су у износу од 27,8 мил. динара, а трошкови транспорта у износу од 1,3 мил. динара.

**Трошкови услуга одржавања основних средстава** планирани су у висини од 27,0 мил. динара, од чега за:текуће одржавање зграде и опреме која припада згради 10,9 мил. динара; одржавање рачунарске опреме 5,9 мил. динара; одржавање електро-инсталационе мреже 3,6 мил. динара; одржавање штампача, копира и скенера 1,7 мил. динара; одржавање аутомобила и лифтова 1,7 мил. динара и текуће одржавања грејно расхладног система 3,2 мил. динара.

Трошкови одржавања основних средстава планирани су за 8% ниже од остварења у 2014. години.

У оквиру производних услуга планирани су и трошкови **закупа пословног простора** у износу од 12,1 мил. динара, **трошкови рекламе и пропаганде** (0,4 мил. динара) **и трошкови осталих услуга (**комуналне и остале производне услуге) у износу од 2,2 мил. динара. Трошкови комуналних услуга у односу на извршење остварено у 2014. години (1,4 мил динара) планирани су са знатним увећањем по основу трошкова комуналних услуга новог пословног објекта централне архиве који нису теретили 2014. годину.

|  |  |  |  |
| --- | --- | --- | --- |
| **Трошкови амортизације и резервисања** | **…………….** | **82,8** | **мил. дин.** |

У оквиру ове групе трошкова планирани су трошкови амортизације у износу од 78,0 мил. динара као надокнадива вредност употребе основних средстава и нематеријалних улагања, што је за 23% изнад остварења у 2014. години, због повећања вредности сталних средстава из значајног улагања у 2014. години и планираног улагања у 2015. години.

Трошкови резервисања за отпремнине за одлазак у пензију планирани су у износу од 3,8 мил. динара, на основу параметара о дозвољеном расту зарада, висини референтне стопе НБС и других актуарских показатеља.

На позицији осталих дугорочних резервисања планирана су средства за покриће трошкова судских поступака за који није известан исход у износу од 1,0 мил. динара.

|  |  |  |  |
| --- | --- | --- | --- |
| **Нематеријални трошкови** | **…………….** | **131,3** | **мил. дин.** |

Средства ове групе трошкова у износу од око 131,3 мил. динара планирана су за покриће трошкова непроизводних услуга, трошкова репрезентације, трошкова платног промета, осигурања, пореза, чланарина, оглашавања и информисања и обавезе уплате у буџет Републике Србије разлике између обрачунатих зарада по планираној и умањеној основици за 10% у складу са Законом о привременом уређивању основице за обрачун и исплату плата, односно зарада и других сталних примања код корисника јавних средстава.

Укупно планирани трошкови непроизводних услуга за 2015. годину у односу на очекивано остварење у 2014. години, када се изузму обавезе за уплату у буџет већи су за 64% пре свега због, повећаних трошкова одржавања софтвера и набавке годишњих лиценци неопходних за рад софтвера регистара, очекиваног повећања трошкова физичко-техничког обезбеђења и одржавања и чишћења пословног простора и значајних трошкова стручне обуке запослених у Сектору информатике и развоја. Стручна обука запослених треба да оспособи кадрове Агенције за непосредно учешћа у изради и развоју појединих компоненти новог информационог система, за управљање сложеним пројектима и за постепено преузимања одржавања и пружања подршке раду информационог система уз минимално ангажовање спољних извођача.

Највећи део средстава из ове групе трошкова односи се на:

* *трошкове услуга одржавања и измене функционалности постојећих софтверских програма и набавке годишњих софтверских лиценци* у износу од 18,3 мил. динара,од чега за одржавање и унапређење функционалности апликативног софтвера регистара и одржавање системског софтвера 12,0 мил. динара и за одржавање осталих софтвера и набавку годишњих лиценци 6,3 мил. динара;
* *трошкове обезбеђења и заштите имовине* (11,6 мил. динара);
* *трошкове рефундације накнада* за услуге које за потребе Агенције врше јединице локалне самоуправе у систему регистрације предузетника (6,8 мил. динара);
* *пореске обавезе* (3,8 мил. динара);
* *трошкове услуге чишћења пословног простора и дератизације* (7,7 мил. динара).

Поред тога, у оквиру ове групе трошкова планирана су и средства од укупно 7,7 мил. динара за следеће намене:

* стручно усавршавање и образовање запослених и полагање стручних испита запослених (5,5 мил. динара);
* услуге ревизије финансијских извештаја и пројекта израде софтвера(1,0 мил. динара );
* преводилачке и правне услуге (1,2 мил. динара).

За **трошкове репрезентације** планирана су средства у износу од 1,4 мил. динара, што је на нивоу остварења из 2014. године. Средства репрезентације планирана су пре свега за потребе регионалне конференције привредних регистара, посете представника страних привредних регистара и низа догађаја са представницима медија у циљу представљања нових законских решења и активности Агенције , посебно у вези новог начина пријема финансијских извештаја.

За **трошкове премија осигурања имовине и обавезног осигурања запослених, платног промета и чланарина** планирана су средства од 8,8 мил. динара. Трошкови осигурања опреме и запослених планирани су у износу од 5,0 мил. динара, с обзиром да средства за ове намене нису предвиђена у плану Управе за заједничке послове Републичких органа.

На име чланства Агенције у асоцијацији Европског привредног регистра (*European Business Registers-EBR-а*), чланства у Европском форуму пословних регистара (*ECRF*) и чланства у НАЛЕД-у планирана су средства од 2,3 мил. динара.

За **остале нематеријалне трошкове,** планирана су средства од 64,0 мил. динара, у оквиру којих се налазе и средства за уплату у буџет Републике Србије у износу од 53,3 мил. динара. Остале нематеријални трошкови (без обавеза за уплату у буџет) планирани су у износу од 10,7 мил. динара, за потребе појачаног информисања јавности о примени нових законских решења и надлежности Агенције, пружања електронских услуга Агенције и друго. Поред оглашавања, у оквиру ових трошкова су планирани и трошкови претплате на стручне часописе, таксе и остали нематеријални трошкови.

|  |  |  |  |
| --- | --- | --- | --- |
| **Финансијски расходи** | **…………….** | **0,3** | **мил. дин.** |

Средства у висини од 0,3 мил. динара планирана су за покриће евентуалних камата по основу неблаговремено измирених обавеза и курсних разлика по основу купопродаје девиза.

|  |  |  |  |
| --- | --- | --- | --- |
| **Остали расходи** | **…………….** | **2,8** | **мил. дин.** |

Планирана средства за остале расходе у износу од 2,8 мил. динара односе се на евентуалне губитке по основу расходовања и отписа основних средстава, казне и трошкове судских спорова и остале непоменуте расходе.

|  |  |  |  |
| --- | --- | --- | --- |
| **Расходи по основу ефеката обезвређивања имовине**  | **…………….** | **0,2** | **мил. дин.** |

Планирана средства за ове намене предвиђена су за покриће расхода по основу ефеката евентуалног обезвређивања софтвера који се стављају ван функције пре истека процењеног века употребе.

|  |  |  |  |
| --- | --- | --- | --- |
| **Расходи по основу исправке грешака из ранијих периода који нису материјално значајни** | **…………….** | **0,5** | **мил. дин.** |

Планирана средства за ове намене предвиђена су за покриће расхода по основу евентуалних исправки грешака из ранијих периода, које могу да терете текућу пословну годину.

|  |  |  |
| --- | --- | --- |
| **7.** |  | **ПЛАН РЕЗУЛТАТА ПОСЛОВАЊА И РАСПОДЕЛА ДОБИТИ** |

Агенција планира да у 2015. години оствари укупне приходе у висини од 1.152,2 мил. динара, укупне расходе у висини од 1.035,9 мил. динара и текућу нето добит у износу од 116,3 мил. динара.

Добит пословне године у складу са чланом 6. став 4. Закона о Агенцији за привредне регистре („Службени гласник РС“, бр. 55/04,111/09 и 99/11), представља вишак укупно остварених приход над укупно оствареним расходима, који се преноси у буџет Републике Србије или користи за развој у складу са финансијским планом Агенције. О расподели вишка прихода над расходима одлучује управни одбор Агенције уз сагласност Владе.

Агенција ће део добити остварене у 2014.години, у складу са Закључком Владе 05 Број:09-11220/2013 од 30. децембра 2013. године, евидентирати у пословним књигама као повећање капитала, за износ улагања у сталну имовину у складу са Финансијским планом за 2014. годину, на који je Влада Републике Србије дала сагласност, а преостали износ, који се процењује у висини од 30,5 мил. динара ће у 2015. години уплатити у буџет Републике Србије.

У складу са чланом 4. став 4. тачке 5. и 6., Закона о Агенцији за привредне регистре, Агенција се самостално стара о успостављању, развоју и заштити електронских база података и примени мера за унапређење електронских услуга у складу са одговарајућим националним и међународно прихваћеним стандардима, као и о документацији и архиви применом мера које се односе на обраду, управљање, смештај и техничко технолошку и безбедносну заштиту.

 Закључком Владе Републике Србије 05 Број: 464-10483/2014 од 13.септембра 2014. године Агенцији је додељен на коришћење, за потребе чувања и рада са архивском и документарном грађом, други део старе зграде ФОН-а површине 923 м2. Овај део зграде је по оцени Владе запуштен те су потребне хитне мере заштите од даљег пропадања, нарочито на санирању целокупног темеља и кровне конструкције тог дела објекта, који је почео да угрожава и реконструисани део зграде Архиве Агенције.

Како Агенција не може да рачуна на средства из буџета за потребе санирања новододељеног дела старе зграде ФОН-а и неопходна улагања у софтверско хардверску опрему за електронску регистрацију, неопходна је сагласност Владе Републике Србије о усмеравању добити Агенције из 2015. године у повећање капитала како би се извршила наведена улагања, у складу са Финансијским планом Aгенције за 2015. годину.

|  |  |  |
| --- | --- | --- |
| **7.1.** |  | **УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА** |

План улагања у сталну имовину у 2015. години из средстава са којим ће Агенција располагати у 2015. години (средства добити, средства донације и средстава амортизације) дат је у следећој табели:

*- у мил. динара*

| **Извори финансирања и структура улагања** | ***Процена******остварења за 2014. Години*** | ***План за 2015. годину*** |
| --- | --- | --- |
| ***1*** | *2* | *3* |
| **I Укупна средства за улагање у развој** | **201,0** | **174,5** |
| *Расположива добит за улагања у сталну имовину* | 161,7 | 116,3 |
| *Средства донације Краљевине Норвешке, ЕБРД и ФАО за улагање сталну имовину* | 39,3 | 39,3 |
| *Расположива средства амортизације за улагања у сталну имовину* |  | 18,9 |
| **II Структура улагања у сталну имовину:**  | **201,0** | **174,5** |
| 1. Информациони систем регистара са софтверским лиценцама  | 150,8 | 103,4 |
| *Програми за вођење регистара и софтверске лиценце* | *110,8* | *89,3* |
| *Рачунарска опрема* | *40,0* | *14,1* |
| 2. Улагања на згради Централне архиве Агенције и згради уБранковој  | 3,6 |  52,3 |
| 3. Остала опрема  | 46,6 | 18,8 |
| **III. Уплата у буџет из добити** | **30,5** |  |

У 2015. години за потребе улагања у развој и инвестирање у **сталну имовину планирала су средства у износу од 174,5 мил. динара**, што у укупним расходима и издацима Агенције представља учешће од око 14%.

*-у мил. динара*

|  |  |  |  |
| --- | --- | --- | --- |
| **УЛАГАЊА У СТАЛНУ ИМОВИНУ** | **Износ** | **Индекс****4/2** | **Индекс****4/3** |
| **План за 2014.****годину** | **Процена****остварења за 2014. годину** | **План за 2015. годину** |
| *1* | *2* | *3* | *4* | *5* | *6* |
| **Стална имовина** | **291,3** | **201,0** | **174,5** | **60** | **87** |

Финансирање инвестиција у 2015. години у висини од 174,5 мил. динара обезбедиће се из:

* разлике између планираних прихода и текућих расхода Агенције (нето добити) за 2014. годину у висини од 116,3 мил. динара
* из средстава амортизације у износу од 18,9, мил. динара и
* средстава донације у износу од 39,3 мил. динара.

Планирана улагања у сталну имовину у 2015. години мања су у односу на планирана за 2014. годину за 40 %, а у односу на остварење за 2014. годину за 13 %. Улагања се највећим делом односе на: улагање у развој информационог система у правцу стварања услова за Е- регистрацију, окончање израде ***софтвера за Регистар лица са привременим ограничењима права на привредну делатност***, који се финансира из средстава донације Краљевине Норвешке уз учешће Агенције у износу од 10% вредности Пројекта и улагања на другом делу пословне зграде архиве у Раковици, која је Закључком Владе Републике Србије 05 Број:464-10483/2014 од 13. септембра 2014. године додељена Агенцији на коришћење у циљу обезбеђења додатног простора за смештај архивске и документарне грађе.

Агенција ће по основу донације ЕБРД и ФАО обезбедити ***софтвер за рад Регистра уговора о пољопривредној производњи***, који ће бити стављен у функцију половином 2015. године, када Регистар треба да отпочне са радом.

 Поред улагања у развој информационог система, као значајнија улагања планирана су и улагања у сигурносну опрему, систем за гашење пожара у сервер сали и један број штампача и скенера као подршка повећаној активности Агенције у наредном периоду.

|  |  |  |
| --- | --- | --- |
| **7.2.** |  | **СТРУКТУРА И НАМЕНА УЛАГАЊА У СТАЛНУ ИМОВИНУ** |

1. **Улагања у информациони систем Агенције**

1.1. Средства за улагање у информациони систем Агенције планирана су у износу од 89,3 мил. динара, а односе се на израду софтвера за електронску регистрацију (40,0 мил. динара) и Web портала (10,0 мил. динара), који се финансирају из сопствених средстава и на завршетак софтвера за рад Регистра лица са привременим ограничењима права на привредну активност у износу од 39,3 мил. динара из средстава донације.

1.2. Улагања у неопходну информатичку опрему (14,1 мил. динара), која представља инфраструктуру за функционисање информационог система ће се реализовати највећим делом кроз набавку радних станица које могу да подрже нова софтверска решења (12,0 мил. динара).

1. **Улагања на згради Централне архиве Агенције у Раковици и пословној згради у Бранковој 25**

Планирана улагања везана су за пословне зграде које је Влада Републике Србије дала Агенцији на коришћење у износу од **52,3** мил. динара односе се на:

* трошкове дораде система грејања и хлађења и уградњу грејача олука у Бранковој 25, који треба да елиминишу проблеме које Агенција има у зимском периоду и повећају систем безбедности запослених и странака и
* неопходне радове на делу зграде Архиве у Раковици, која је додељена Агенцији на коришћење у току 2014. године, а коју је неопходно у најкраћем року санирати како би се избегло урушавање већ изграђеног и адптираног дела зграде Архиве. Имајући у виду да је кров на згради пропао те угрожава и рад у адаптираном делу зграде као и да зграда није заштићена од продирања воде кроз подрумске просторије неопходно је, према процени судског вештака грађевинске струке, без одлагања извести неопходне радове на крову и темељима зграде. Вредност ових радова процењена је у износу од око 40,4 мил. динара.
1. **Улагање у осталу опрему**

Улагања у осталу опрему у износу од **18,8** мил. динара односе се највећим делом на улагања у сигурносну опрему (9,0 мил. динара), систем за гашење пожара у сервер сали ( 3,7 мил. динара) и један број штампача и скенера као подршка повећаној активности Агенције у наредном периоду (6,1 мил. динара).

**Прилози**:

* *Пројекција биланса стања*
* *Пројекција биланса новчаних токова*
* *Табеле МФПР(1-8)*

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-24-2/14

Београд, 17.12.2014.

### *Прилог1*

### ПРОЈЕКЦИЈА БИЛАНСА СТАЊА

*(у хиљадама динара)*

|  |  |  |  |
| --- | --- | --- | --- |
|  | **На дан 31/12/2015** | **На дан 31/12/2014** | **Индекс****2015/2014** |
| **АКТИВА** |  |  |  |
| ***Стална средства*** | ***606.730*** | ***496.200*** | **122** |
| Нематеријална улагања и опрема  | 606.730 | 496.200 | 122 |
| ***Обртна средства*** | ***226.675*** | ***256.250*** | ***88*** |
| Залихе | 3.000 | 7.200 | 42 |
| Потраживања од купаца и остала  | 5.200 | 8.000 | 65 |
| Краткорочни фин. Пласмани | 74 | 74 | 100 |
| Готовина и еквиваленти | 213.151 | 239.726 | 89 |
| АВР | 1.250 | 1.250 | 100 |
|  |  |  |  |
| **УКУПНА АКТИВА** | **829.405** | **752.450** | **110** |
| **ПАСИВА** |  |  |  |
| ***Капитал*** | ***673.554*** | ***587.699*** | **115** |
| Основни капитал | 557.199 | 451.818 | 123 |
| Нераспоређена добит | 116.355 | 135.881 | 86 |
| **Обавезе и резервисања** | ***155.851*** | ***164.751*** | ***95*** |
| Дугорочна резервисања | 24.300 | 19.500 | 125 |
| Краткорочне обавезе из пословања | 15.800 | 18.500 | 85 |
| Пасивна временска разграничења (донација и друге обавезе ) | 115.751 | 126.751 | 91 |
|  |  |  |  |
| **УКУПНА ПАСИВА** | **829.405** | **752.450** | **110** |

### *Прилог 2.*

### ПРОЈЕКЦИЈА НОВЧАНИХ ТОКОВА

###

*(у хиљадама динара)*

|  |  |  |  |
| --- | --- | --- | --- |
|  | **2015.****Година** | **2014. година** | **Индекс****2015/2014** |
| **Приливи готовине из пословних активности**  | **1.127.790** | **1.027.690** | **110** |
| **Одливи готовине из пословних активности** | **994.835** | **856.747** | **116** |
| Добављачи | 220.590 | 181.962 | 121 |
| Зараде,накнаде и остали лични расходи | 690.445 | 674.785 | 102 |
| Камате |  |  |  |
| По основу остали јавних расхода-уплата у буџет | 83.800 |  |  |
| ***Нето прилив из пословних активности*** | **132.955** | **170.943** | **78** |
| **Приливи готовине из активности инвестирања** |  |  |  |
| **Одливи готовине из активности инвестирања-Куповина нематеријалних улагања и опреме** | **174.530** | **200.977** | **87** |
| ***Нето одлив из активности инвестирања*** | **174.530** | **200.977** | **87** |
| **Прилив готовине из активности финансирања – (средства донације)** | **15.000** | **63.690** | **24** |
| **Одлив готовине из активности финансирања-**  |  |  |  |
| ***Нето прилив из активности финансирања***  | **15.000** | **63.690** | **24** |
| ***Нето одлив из активности финансирања*** |  |  |  |
| **СВЕГА ПРИЛИВИ ГОТОВИНЕ** | **1.142.790** | **1.091.380** | **105** |
| **СВЕГА ОДЛИВИ ГОТОВИНЕ** | **1.169.365** | **1.057.724** | **111** |
| **Готовина на почетку године** | 239.726 | 206.070 | **116** |
| **ГОТОВИНА НА КРАЈУ ГОДИНЕ** | **213.151** | **239.726** | **89** |